cyanic-selkie/wikianc huggingface dataset:
კვანტური ქიმია
ისტორია
მინი|right|200px|[[ერვინ შრედინგერი - მეცნიერი, რომლის განტოლებაც კვანტური ქიმიის საწყისად ითვლება]] ზოგიერთი მოსაზრებით, კვანტური ქიმიის დასაწყისად შრედინგერის განტოლების შემუშავება ითვლება. ასევე, უოლტერ ჰეითლერისა (1904-1981) და ფრიც ლონდონის 1927 წლის სტატია კვანტური ქიმიის ისტორიაში პირველ ეტაპად მიიჩნევა. ეს არის კვანტური მექანიკის პირველი გამოყენება დიატომური წყალბადის მოლეკულისთვის. შემდეგ წლებში ამ მიმარტულებით მეტ პროგრესს მიაღწიეს ედუარდ ტელერმა, რობერტ მალიკენმა, მაქს ბორნმა, რობერტ ოპენჰაიმერმა, ლინუს პაულინგმა, ერიხ ჰიუკელმა, დაგლას ჰართრიმ, ვლადიმირ ფოკმა და სხვებმა. კვანტური ქიმიის განვითარებას ხელი შეუწყო 1838 წელს მაიკლ ფარადეის მიერ კათოდური სხივების აღმოჩენამ, 1859 წელს გუსტავ კირხჰოფის მიერ შავი სხეულის რადიაციის პრობლემის წამოყენებამ, 1877 წელს ლუდვიგ ბოლცმანის მიერ შემოღებულმა განსაზრებამ, რომ ფიზიკური სისტემის ენერგიული მდგომარეობა შეიძლება დისკრეტული იყოს და 1900 წელს მაქს პლანკის კვანტურმა ჰიპოთეზამ, რომლის მიხედვითაც ნებისმიერი რადიაციული ატომური სისტემა შეიძლება თეორიულად დაიყოს რამდენიმე დისკრეტულ ენერგიულ ელემენტად (იხ. პლანკის მუდმივა).
ელექტრონული სტრუქტურა
კვანტური ქიმიის პრობლემის გადაჭრის პირველი ნაბიჯი შრედინგერის განტოლების (ან დირაკის განტოლების რელატივისტურ ქვანტურ ქიმიაში) ელქტრონულ მოლეკულურ ჰამილტონიანთან ერთად. ამას მოლეკულის ელექტრონული სტრუქტურის განსაზღვრა ეწოდება. შეიძლება ითქვას, რომ მოლეკულის ან კრისტალის ელექტრონული სტრუქტურა მნიშვნელოვნად მიუთითებს მის ქიმიურ მახასიათებლებზე. შრედინგერის განტოლების ზუსტი ამოხსნა მხოლოდ წყალბადის ატომს ეხება. სხვა ატომურ ან მოლეკულურ სისტემებს, რომლებიც სამ ან მეტ „ნაწილაკს“ შეიცავენ, შრედინგერის განტოლება არ მიესადაგება.
სერადიფალკო
სერადიფალკო (Serradifalco) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 6402 ადამიანი. ფართობი 41 კმ². სატელეფონო კოდი — 0934, საფოსტო ინდექსი — 93010.
რესურსები ინტერნეტში
კატეგორია:კალტანისეტას პროვინციის კომუნები
ეგვიპტის მეექვსე დინასტია
ეგვიპტის მეექვსე დინასტია — ძველი ეგვიპტის სამეფო დინასტია, რომელიც მართავდა ეგვიპტეს ძვ.წ. 2345 წლიდან ძვ.წ. 2181 წლამდე.
რესურსები ინტერნეტში
კატეგორია:ეგვიპტის მეექვსე დინასტია
მართა ლეინ კოლინზი
მარტა ლეინ კოლინზი (Martha Layne Collins; დაბადებით ჰოლი Hall; დ. 7 დეკემბერი, 1936, ბაღდადი, კენტუკი, აშშ) — ამერიკელი ყოფილი ბიზნესმენი და პოლიტიკოსი აშშ-ის კენტუკის შტატიდან. კენტუკის გუბერნატორი 1983 წლიდან 1987 წლამდე. აშშ-ის დემოკრატიული პარტიის წევრი. შტატის პირველი და ჯერჯერობით ერთადერთი ქალი გუბერნატორი აღნიშნულ თანამდებობაზე. მანამდე იგი იყო კენტუკის შტატის 48-ე ლეიტენანტ-გუბერნატორი (გუბერნატორის მოადგილე) ჯონ ბრაუნ უმცროსის დროს. იგი განიხილებოდა დემოკრატიული პარტიის ვიცე-პრეზიდენტობის კანდიდატად 1984 წლის საპრეზიდენტო არჩევნებში, თუმცა საბოლოოდ არჩევანი უოლტერ მონდეილმა კონგრესის წევრ ჯერალდინ ფერაროს სასარგებლოდ გააკეთა.
ბიოგრაფია
მართა ლეინ ჰილი დაიბადა 1936 წლის 7 დეკემბერს კენტუკის შტატის ქალაქ ბაღდადში. იგი იყო ევერეთ და მერი ჯილების ერთადერთი შვილი. როდესაც მართა იყო მეექვსე კლასში, მისი ოჯახი საცხოვრებლად გადავიდა ამავე შტატის ქალაქ შელბივილში. მართა მონაწილეობას იღებდა სხვადასხვა კლასჰგარეშე აქტივობებში და ადგილობრივ ბაპტისტურ ეკლესიაში. მისი მშობლები შტატი პოლიტიკურად აქტიურები იყვნენ და მხარს უჭერდნენ დემოკრატიული პარტიის კანდიდატებს. შელბვილის სკოლის დასრულების შემდეგ სწავლა გააგრძელა ლინდენვუდის კოლეჯში, მისურის შტატი. ერთი წლის შემდეგ სასწავლებლად გადავიდა ლექსინგტონში, კენტუკის უნივერსიტეტში. უნივერსიტეტის დასრულების შემდეგ კოლინზი მუშაობდა სკოლის მასწავლებლად, ხოლო მისმა მეუღლემ ბილ კოლინზმა მიიღო სამედიცინო ხარისხი სტომატოლოგიაში. მართა წავიდა პოლიტიკაში და 1971 წელს მონაწილეობდა გუბერნატორ უენდელ ფორდის საარჩევნო კამპანიაში, ხოლო 1972 წელს უოლტერ ჰადლსტონის სენატის არჩევნების კამპანიაში.
1975 წელს აირჩიეს შტატის დემოკრატიული პარტიის მდივნად და კენტუკის სააპელაციო სასამართლოს მდივნად. ამ თანამდებობებზე მუშაობის დროს მან საკონსტიტუციო ცვლილებები შეიტანა და მოახდინა შტატის სასამართლო სისტემის რესტუქტურიზაცია, რომლის შედეგადაც სააპელაციო სასამართლო გარდაიქმნა კენტუკის უზენაეს სასამართლოდ. კოლინზი განაგრძობდა რესტრუქტურიზებული სასამართლოს მდივნად მუშაობას და უხსნიდა მოქალაქეებს სასამართლოს ახალ როლს.
1979 წელს კოლინზი აირჩიეს ლეიტენანტ-გუბერნატორად. გუბერნატორის შტატის ტერიტორიაზე არ ყოფნის შემთხვევაში კი ასრულებდა გუბერნატორი მოვალეობებს. ჯამში მას 500 დღეზე მეტხანს მოუწია მოვალეობის შესრულება. 1983 წელს გუბერნატორის არჩევნებში მან დაამარცხა რესპუბლიკური პარტიის წარმომადგენელი ჯიმ ბანინგი და გახდა შტატის პირველი ქალი გუბერნატორი. მისი ადმინისტრაცია ორ ძირითად მიმართულებაზე მუშაობდა. ეს იყო განათლება და ეკონომიკური განვითარება. 1984, საკანონმდებლო ორგანოს სესიაზე წელს ვერ შეძლო განათლების დაფინანსების გაზრდა და მან დაიწყო საზოგადოების ინფორმირების მასშტაბური კამპანია, მომავალი სესიის დაწყებამდე. 1986 წელს წარმატებით წაახალისა ტოიოტას ფირმა და შტატის ქალაქ ჯორჯტაუნში გადაიტანა მისი ქარხანა. კოლინზის მმართველობის დროს შტატში აღინიშნა რეკორდული ეკონომიკური ზრდა.
მისი მმართველობის დროს შტატის გუბერნატორს არ ჰქონდა მეორე ვადით არჩევის უფლება. გუბერნატორობის ოთხწლიანი ვადის გასვლის შემდეგ ასწავლიდა რამდენიმე უნივერსიტეტში. 1990-1996 წლებში იყო კენტუკის შტატის ქალაქ სპრინგფილდის წმინდა კატერინას სახელობის კოლეჯის პრეზიდენტი.
1993 წელს მისი მეუღლე, დოქტორი ბილ კოლინზი გაასამართლეს და ამან მართას პოლიტიკურ ცხოვრებაში დაბრუნების ყველანაირი იმედი დააკარგვინა. მეუღლის გასამართლებამდე დადიოდა ხმები, რომ იგი სენატორობას აპირებდა, ან დაიკავებდა ბილ კლინტონის ადმინისტრაციაში თანამდებობას. 1998-2012 წლებში მუშაობდა ჯორჯტაუნის კოლეჯში.
2010 წელს გაიხსნა და მისი სახელი ეწოდა უმაღლეს სკოლას შელბვილში.
სქოლიო
კატეგორია:დაბადებული 7 დეკემბერი კატეგორია:დაბადებული 1936 კატეგორია:კენტუკის გუბერნატორები კატეგორია:აშშ-ის დემოკრატიული პარტიის წევრები კატეგორია:ამერიკელი პოლიტიკოსი ქალები
ივო ვიქტორი
ივო ვიქტორი (დ. ) — ჩეხი ფეხბურთელი, თავისი დროის ერთ-ერთი საუკეთესო მეკარე. იცავდა ჩეხოსლოვაკიის ნაკრების ღირსებას, სადაც 1966–1977 წლებში 63 მატჩი ჩაატარა.
ვიქტორის სანაკრებო დებიუტი 1966 წელს შედგა მარაკანაზე, ბრაზილიის ნაკრების წინააღმდეგ.
მონაწილეობდა 1970 წლის მსოფლიო ჩემპიონატზე. 1976 წელს ის გახდა ევროპის საფეხბურთო ჩემპიონატის გამარჯვებული, ეროვნული გუნდის რიგებში ვიქტორი გამორჩეული ფეხბურთელი იყო და იმავე წელს ოქროს ბურთის გამოკითხვაში მესამე ადგილი აიღო.
საკლუბო დონეზე ის დუკლას ღირსებას იცავდა, სადაც 13 წელი გაატარა.
სქოლიო
კატეგორია:დაბადებული 1942 კატეგორია:დაბადებული 21 მაისი კატეგორია:ჩეხი ფეხბურთელები კატეგორია:ჩეხი ფეხბურთის მწვრთნელები კატეგორია:ჩეხოსლოვაკიელი ფეხბურთელები კატეგორია:1970 წლის მსოფლიო საფეხბურთო ჩემპიონატის ფეხბურთელები
ნიკიფორე I კომნენოს დუკა
ნიკიფორე I კომნენოს დუკა (Νικηφόρος Α΄ Κομνηνός Δούκας; დ. 1240 — გ. 1297) — ეპირის დესპოტატის მმართველი 1267/1268–1297 წლებში. მიქაელ II-ის ვაჟი. 1276 წელს კავშირი შეკრა პროვანსის გრაფთან, შარლ ანჟუელთან, რომელმაც სიცილიის სამეფო ტახტი მოიპოვა და 1272 წელს დირიქიონიც დაიპყრო. 1278 წელს შარლისა და ნახევარძმა იოანე I-ის დახმარებით დაიკავა რამდენიმე ქალაქი, მათ შორის ბუტრინტი. მიუხედავად მისი კავშირებისა კათოლიკე სახელმწიფოებთან, ნიკიფორე და მისი ნახევარძმა კათოლიციზმისა და მართლმადიდებლობის გაერთიანების წინააღმდეგ გამოვიდნენ. 1279 წელს თავი სცნო შარლის ვასლად და მას ბუტრინტი დაუთმო. მალევე შარლი დამარცხდა და ნიკიფორემ დაკარგა მნიშვნელოვანი პოზიციები ალბანეთში ბიზანტიელთა სასარგებლოდ. სიცილიის მწუხრის დაწყებამ დიდი დარტყმა მიაყენა კოალიციას. საბოლოოდ შარლ ანჟუელმა კუნძული სიცილია დაკარგა და მხოლოდ ნეაპოლის სამეფო შეინარჩუნა. 1282 წელს ნიკიფორემ ანდრონიკე II-სთან გააფორმა ალიანსი. 1291 წელს ანტიბიზანტიურმა არისტოკრატიამ დაიწყო მოლაპარაკებები შარლ II-სთან, რამაც ბიზანტიელთა შემოჭრა გამოიწვია, მაგრამ ისინი უკუაგდეს იტალიელთა დახმარებით. თესალიელებმა გამოიყენეს ბერძენ დიდებულთა და ნეაპოლელთა დაპირისპირება და დაიპყრეს ეპირის მნიშვნელოვანი ციხესიმაგრეები. 1296 წელს მათი დიდი ნაწილი იტალიელებმა დაიბრუნეს და სამშვიდობო ხელშეკრულებაც გააფორმეს. ნიკიფორე I ამ მოვლენებიდან მალევე გარდაიცვალა.
ლიტერატურა
კატეგორია:დაბადებული 1240 კატეგორია:გარდაცვლილი 1297 კატეგორია:ეპირის დესპოტატის მმართველები კატეგორია:კომნენოს დუკები
ნიკიფორე I (მრავალმნიშვნელოვანი)
საკუთარი სახელი ნიკიფორე I შეიძლება აღნიშნავდეს:
სარუსო (გადასახადი)
სარუსო გადასახადი — 1762-1772, 1783-1787 და 1796-1800 წლებში საქართველოში მყოფი რუსეთის ჯარისთვის სავალდებულო წესით მისაყიდი მარცვლეული (პური, ქერი). „სარუსო სურსათის“ რაოდენობას სამეფო ხელისუფლება ცალკეული საგადასახადო რეგიონების მიხედვით განსაზღვრავდა.
ლიტერატურა
კატეგორია:გადასახადები
ჰონგ-კონგის ავიაკომპანიების სია
ეს არის იმ ავიაკომპანიების სია რომელთაც აქვთ ჰონგ-კონგის სამოქალაქო ავიაციის გენერალური დირექტორის (民航處處長) მიერ გაცემული ავიაგადამყვანის სერტიფიკატი და აღიარებულია სამოქალაქო ავიაციის საერთაშორისო ორგანიზაციის მიერ.
იხილეთ აგრეთვე
ჰონგ-კონგი
ისლანდია 2000 წლის ზაფხულის ოლიმპიურ თამაშებზე
ისლანდიამ ზაფხულის ოლიმპიურ თამაშებზე მეთექვსმეტედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ მხოლოდ ერთი ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 2000 წლის ზაფხულის ოლიმპიურ თამაშებზე კატეგორია:ისლანდია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
შტეფან-ვოდეს რაიონი
შტეფან-ვოდეს რაიონი (raionul Ştefan Vodă) — მოლდოვის რესპუბლიკის ადმინისტრაციულ-ტერიტორიული ერთეული. რაიონის ადმინისტრაციული ცენტრია ქალაქი შტეფან-ვოდე. რაიონი იკავებს 998.38 კმ² ფართობს. მისი მოსახლეობა შეადგენს 70 594 ადამიანს (2004 წლის აღწერის მონაცემებით). მოსახლეობის სიმჭიდროვე — 70.71 კაცი/კმ²-ზე. რაიონი სულ მოიცავს 26 დასახლებულ პუნქტს, მათგან 1 ქალაქია. რაიონი იყოფა 22 კომუნად, რომლებიც აერთიანებს 25 დასახლებულ პუნქტს.
რესურსები ინტერნეტში
კატეგორია:მოლდოვის რაიონები *
ექრემ ჰუსრევ-ფაშა
გაზი ექრემ ჰუსრევ-ფაშა (Gazi Ekrem Hüsrev Paşa; დ. ბოსნიის ვილაიეთი, ოსმალეთის იმპერია 1588 — გ. 4 მარტი,1632, თოქათი, ოსმალეთის იმპერია) — ოსმალეთის იმპერიის სახელმწიფო მოღვაწე, წარმოშობით ბოსნიელი. დიდი ვეზირი 1628-1631 წლებში, მურად IV-ის დროს.
ბიოგრაფია
ექრემ ჰუსრევ-ფაშა აღიზარდა ენდერუნის სკოლაში. იყო იანიჩარების აღა 1619–1621 წლებში. 1624 წელს დაინიშნა ბოსნიის ვილაიეთის გამგებლად. 1625 წელს კი- ქიოსემ სულთანმა ის დანიშნა მეოერე ვეზირად. აქტიურად მონაწილეობდა ირან-ოსმალეთის 1623-1639 წლების ომში.
1626 წელს უშედეგოდ გაილაშქრა კავკასიაში, 1628 წელს ამაგრებდა ჰელეს ციხეს, მაგრამ მცირე რაზმის ყოლის გამო დათმო ის. იმავე წელს წარუმატებელი ლაშქრობის გამო სულთანმა დამატი ჰალილ-ფაშა გადააყენა და მის მაგივრად სწორედ ექრემ ჰუსრევ-ფაშა დანიშნა. 1629 წელს დიდი როლი ითამაშა გიორგი სააკაძისა და მისი ოჯახის წევრების სიკვდილით დასჯაში. იმავე წელს აუმხედრდა ჰაფიზ აჰმედ-ფაშას. მისმა ახირებებმა ისედაც მძიმე მდგომარეობაში მყოფი იმპერია ანარქიაში ჩააგდო.
1631 წლის 25 ოქტომბერს მისი 3 წლიანი ვეზირობა დასრულდა. სულთან მურადმა ექრემ ჰუსრევ-ფაშას წაართვა დიდი ვეზირის ბეჭედი და ის ჰაფიზ აჰმედ-ფაშას უბოძა, ექრემ-ფაშა კი თოქათის ბეგლარბეგად დანიშნა. 1632 წლის თებერვალში დედა-ქალაქში მოხდა დიდი აჯანყება. იანიჩარებმა ჰაფიზ აჰმედ-ფაშა მოკლეს და სულთანს ტახტიდან ჩამოგდებით დაემუქრნენ. ოსმალებმა ამ ამბოხის უკან ექრემ ჰუსრევ-ფაშა დაინახეს და სულთნის ბრძანებით, 1 თვის შემდეგ სიცოხლეს გამოასალმეს.
ლიტერატურა
კატეგორია: სიკვდილით დასჯილი ოსმალეთის დიდი ვეზირები კატეგორია: დაბადებული 1584 კატეგორია: გარდაცვლილი 1632 კატეგორია:გარდაცვლილი 4 მარტი
საგარეჯოს ღვთისმშობლის ეკლესია
ეკლესია დარბაზულია, შეიცავს სხვადასხვა პერიოდის ორ სამშენებლო ფენას. ეკლესიას შესასვლელი სამხრეთიდან აქვს. თითო სარკმელი აღმოსავლეთოთ და დასავლეთით. ორივე სარკმელი ოთხკუთხაა, დაბალი. ორივეს გარეთა ღიობი გადაკეთებულია. აფსიდში, სარკმლის ორივე მხარეს, ორ-ორი მცირე ზომის ნიშაა, სარკმლის ქვემოთ კი ოთხწახნაგა ტრაპეზი დგას.
ეკლესიის ირგვლივ სასაფლაოს ქვებია. 2007-2008 წლებში ადგილობრივმა მოსახლეობამ ეკლესია გაარემონტა, თუმცა უხარისხოდ.
ლიტერატურა
კატეგორია:საგარეჯოს მუნიციპალიტეტის ტაძრები
სომატინო
სომატინო (Sommatino) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 7561 ადამიანი. ფართობი 34 კმ². სატელეფონო კოდი — 0922, საფოსტო ინდექსი — 93019.
რესურსები ინტერნეტში
კატეგორია:კალტანისეტას პროვინციის კომუნები
ბოლდურეშტი
ბოლდურეშტი (Boldureşti) — სოფელი მოლდოვაში, ნისპორენის რაიონში. მდებარეობს ზღვის დონიდან 73 მეტრზე. 2004 წლის მონაცემებით, მოსახლეობა 3 350 ადამიანს შეადგენდა.
რესურსები ინტერნეტში
კატეგორია:ნისპორენის რაიონის სოფლები
ბიჩახჩი
ბიჩახჩი (Bıçaqçı) — სოფელი აზერბაიჯანში, არანის რეგიონში, ზარდაბის რაიონში. მოსახლეობის რაოდენობა — 1,608 კაცი.
რესურსები ინტერნეტში
კატეგორია:ზარდაბის რაიონის სოფლები
ერმაკის ძეგლი
ერმაკის ძეგლი (Памятник Ермаку) — ძეგლი ნოვოჩერკასკში, როსტოვის ოლქი, რუსეთის ფედერაცია. ძეგლი აღმართულია კაზაკების ატამანის, ციმბირის დამპყრობელის, ერმაკ ტრიფომეევიჩის პატივსაცემად. არის რუსეთის ფედერაციის ფედერალური მნიშვნელობის კულტურული მემკვიდრეობის ძეგლი.
პროექტზე მუშაობა
1870 წლის 21 მაისს, როდესაც აღნიშნავდნენ დონის ჯარების 300 წლისთავს, სამხედრო შტაბის უფროსმა მიხეილ ლეონოვმა გადასცა წერილი ალექსანდრე III-ს, რომელშიც თხოვდა, რომ დონის დედაქალაქში დაედგათ ციმბირის ლეგენდარული დამპყრობელის ერმაკ ტრიფომეევიჩის ძეგლი. ამავე წელს, მას შემდეგ, რაც თხოვნას დადებითი გამოხმაურება მოჰყვა, დაიწყო სახსრების შეგროვება ძეგლის მშენებლობისათვის. თუმცა აღნიშნული საქმე გადაიდო რუსეთის ჩართვის გამო 1877-1878 წლების რუსეთ ოსმალეთის ომში. 27 წლის განმავლობაში შეგროვდა 92 000 რუბლი, აქედან 40 000 რუბლი კაზაკთა ჯარმა გადასცა საკუთარი ხაზინიდან.
1889 წლ შეიქმნა სპეციალური კომისია ნოვოჩერკასკში ძეგლის დასადგმელად. მასში შევიდნენ: მეცენატი ვადიმერ ვაგნერი, მწერალი და გამომცემელი ალექსეი კარასევი, ქალაქის ინჟინერი ბორის კრასნოვი და სხვ. კომისიამ რუსეთის მასშტაბით გამოაცხადა პროექტი ძეგლის საუკეთესო ნამუშევრისათვის. განიხილეს ძეგლის პროექტის რამდენიმე ვარიანტი.
არქიტექტორ მ. მიკეშინის პირველი პროექტი არ მოიწონეს. მან გააგრძელა მუშაობა და წარადიგინა მეორე პროექტიც. ეს პროექტი კომისიამ მიიღო 1896 წელს. ამავე წელს მიკიშინი გარდაიცვალა.ამის შემდეგ მის პროექტზე მუშაობა გააგრძელა რუსეთის სამხატვრო აკადემიის უმაღლესი სამხატვრო სკოლის რექტორმა ვლადიმირ ბაკლემიშევმა.
მშენებლობა
1903 წლის 6 მაისს ეკლესიის მეოდანზე საზეიმოდ მოხდა საფუძვლის ჩაყრა, რომელსაც ხელმძღვანელობდა ატამანი კონსტანტინ მაქსიმოვიჩი. საკათედრო ტაძრის წინამძღვარმა გ. ფედოროვმა აკურთხა ადგილი.
1904 წლის 6 მაისს, ზუსტად ერთი წლის შემდეგ, გაიმართა ერმაკის ძეგლის საზეიმო გახსნა.
აღწერა
ოთხმეტრიანი ძეგლი დგას გრანიტის კლდეზე. ერმაკს მარცხენა ხელში უჭირავს სალაშქრო დროშა, ხოლო მარჯვენაში ციმბირის სამეფო ქუდი, რომელიც ასოცირდებოდა ციმბირის დაპყრობასთან. წინა მხარეს კვარცხლბეკზე წარწერაა: „ერმაკოვს დონელებისგან 1904 1581“ (ძეგლის დადგმისა და ციმბირში ლაშქრობის დაწყების წლები). ძეგლი გარშემორტყმულია მასიური ჯაჭვისა და გრანიტის ღობით.
სქოლიო
კატეგორია:როსტოვის ოლქის ძეგლები კატეგორია:ნოვოჩერკასკის ძეგლები
ზუჰაბის ხელშეკრულება
ზუჰაბის ხელშეკრულება — სამშვიდობო ხელშეკრულება ოსმალეთის იმპერიასა და სეფიანთა იმპერიას შორის, რომელიც 1639 წლის 17 მაისს გაფორმდა. ამ ხელშეკრულებამ დაასრულა 1623-1639 წლების ომი.
ხელშეკრულებამ დაასრულა ომი ოსმალეთის იმპერიასა და სეფიანთა იმპერიის შორის, რომელიც ჯერ კიდევ XVI საუკუნის დასაწყისში დაიწყო ჩალდირანის ალყის დროს. ეს ხელშეკრულება იყო თურქეთის სულთნის, მურად IV-ის ერთ-ერთი უდიდესი წარმატება. ხელშეკრულების პირობების მიხედვით სეფიანებმა შეინარჩუნეს ერევანი და კავკასიაში მისი მიმდმებარე ტერიტორიები, ხოლო თურქებმა — ბასრა და ბაღდადი. ამასთან ერთად მთლიანად აღდგა საზღვარი, რომელიც ამასიის ზავით დადგინდა.
ზუჰაბის ხელშეკრულებით დადგენილი საზღვრები უცვლელად რჩებოდა თითქმის ასი წლის განმავლობაში, სანამ სეფიანთა იმპერია დაესხმებოდა ავღანელებს.
ლიტერატურა
კატეგორია:სამშვიდობო ხელშეკრულებები კატეგორია:XVII საუკუნის სამშვიდობო ხელშეკრულებები
ახალი პოლიტიკური ცენტრი - გირჩი
ახალი პოლიტიკური ცენტრი - გირჩი — მემარჯვენე-ლიბერტარიანული პარტია საქართველოში. მისი თავმჯდომარეა იაგო ხვიჩია. 2020 წელს პარტია გაიყო - შეიქმნა გირჩი — მეტი თავისუფლება, რომლის თავმჯდომარე გახდა ზურაბ გირჩი ჯაფარიძე.
ისტორია
„ახალი პოლიტიკური ცენტრი - გირჩი“ შეიქმნა „ერთიანი ნაციონალური მოძრაობიდან“ ოთხი დეპუტატის — ზურაბ ჯაფარიძის, პავლე კუბლაშვილის, გოგა ხაჩიძისა და გიორგი მელაძის წამოსვლის შემდეგ. პარტია საქართველოს საჯარო რეესტრის ეროვნულ სააგენტოში დარეგისტრირდა 18 მაისს, დამაფუძნებელი ყრილობა კი ჩაატარა 2016 წლის 16 აპრილს.
2016 წლის საპარლამენტო არჩევნებამდე, 2016 წლის 18 აგვისტოს „გირჩმა“ პარტიებთან: „ახალი საქართველო“, „სახელმწიფო ხალხისთვის“ და „ახალი მემარჯვენეები“ შექმნა ბლოკი „პაატა ბურჭულაძე — სახელმწიფო ხალხისთვის“, რომლის ლიდერიც ამავე სახელწოდების პარტიის ლიდერი, ყოფილი საოპერო ბანი, პაატა ბურჭულაძე იყო. 27 სექტემბერს, არჩევნებამდე 13 დღით ადრე, „გირჩმა“ ბლოკი დატოვა და ბურჭულაძე შანტაჟში დაადანაშაულა, შედეგად პარტია არჩევნებს გამოეთიშა.
პარტიამ 2017 წლის თვითმმართველობის არჩევნებში არ მიიღო მონაწილეობა.
2018 წლის საპრეზიდენტო არჩევნებში პარტიის კანდიდატი მისი ლიდერი, ზურაბ ჯაფარიძე იყო. ჯაფარიძემ არჩევნებში 2,26% (36 034 ხმა) აიღო და მეექვსე ადგილი დაიკავა.
2020 წლის საპარლამენტო არჩევნებში პარტიამ დამოუკიდებლად მიიღო მონაწილეობა და 2,89% (55 598 ხმა) აიღო, გადალახა 1%-იანი ბარიერი და პარლამენტში 4 დეპუტატი გაიყვანა.
2020 წელს, საპარლამენტო არჩევნების შემდეგ, პარტია დატოვა მისმა ლიდერმა ზურაბ ჯაფარიძემ, რომელმაც ახალი პარტია გირჩი — მეტი თავისუფლება დააარსა.
2021 წლის თვითმმართველობის არჩევნებში პარტიამ 0,95% (16 683 ხმა) აიღო და მხოლოდ აბაშის საკრებულოში გადალახა 3%-იანი ბარიერი, სადაც 1 დეპუტატი გაიყვანა.
პარტიის სიმბოლიკის ნაწილია მწვანე გირჩი თეთრ ფონზე, როგორც სიახლის სიმბოლო.
სახელი
სახელი „გირჩი“ აირჩა, როგორც სიახლის, სიმწვანის, ახალი სიცოცხლის დასაწყისის სიმბოლო.
ორგანიზაციული სტრუქტურა
გირჩის უმაღლესი ხელმძღვანელი და წარმომადგენლობითი ორგანოა პარტიის ყრილობა. ყრილობებს შორის პერიოდში აღმასრულებელი ორგანოა პოლიტიკური საბჭო, რომლის არჩევაც, 2 წლის ვადით, მოხდა 2016 წლის 16 აპრილს გამართულ პარტიის პირველ ყრილობაზე და მასში შედიოდნენ ზურაბ ჯაფარიძე, პავლე კუბლაშვილი, გიორგი მელაძე, გიორგი ხაჩიძე, ვახტანგ მეგრელიშვილი, ლევან ჩოლოყაშვილი, მამუკა კუდავა, იაგო ხვიჩია, ვახო მოსიაშვილი, თეიმურაზ ცამციშვილი, ნინო დარსაველიძე, სოფიო მახათაძე, მარიამ ხუნწარია, ეკატერინე კალანდაძე, ნათია კალაძე.
პარტიის ხელმძღვანელი და ზოგად და სპეციალურ წარმომადგენლობაზე უფლებამოსილი პირია პარტიის თავმჯდომარე, რომელსაც ყრილობა ირჩევს 2 წლის ვადით. გირჩის თავმჯდომარედ პარტიის ყრილობამ 2018 წლის ივნისში აირჩია იაგო ხვიჩია.
ისლანდია 2004 წლის ზაფხულის ოლიმპიურ თამაშებზე
ისლანდიამ ზაფხულის ოლიმპიურ თამაშებზე მეჩვიდმეტედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2004 წლის ზაფხულის ოლიმპიურ თამაშებზე კატეგორია:ისლანდია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ფანშეტის გამოქვაბულების კომპლექსი
ფანშეტის გამოქვაბულების კომპლექსი („ცოდვილთ ქოხები“) — არქიტექტურული ძეგლი, მდებარეობს სოფელ ფანშეტის სამხრეთით, აჭკალნის მთის სამხრეთ კალთაზე. თარიღდება განვითარებული შუა საუკუნეებით.
იყო ბერების სადგომი. კომპლექსი ბაზალტისქანიან კლდეშია გამოკვეთილი, სამიარუსიანია. მიწისძვრის შედეგად წინა მხრის დიდი ნაწილი ჩამოქცეულია. პირველ იარუსზე გამოკვეთილი იყო ხუთი ქვაბი, მათგან მხოლოდ ორიღაა მეტ-ნაკლებად შემორჩენილი. მეორე იარუსზე დარჩენილია ორი ქვაბი. საყურადღებოა ჩრდილოეთით მდებარე ორსართულიანი სათავსი. შესასვლელი მას მეორე სართულზე აქვს. კარს წინიდან ბილიკი ადგება. სათავსი მოზრდილია; იგი სივრცითი აგებულებით სამ ნაწილად იყოფა. შესასვლელთან კვადრატული ფორმის სივრცეა, რასაც სამხრეთიდან, სიღრმეში, გეგმით ტრაპეციის ფორმის ნაწილი შეერთვის. ამ სართულის ჩრდილო ნაწილი დანარჩენებთან შედარებით, ოდნავ მაღალია. მის გარე, საფასადო კედელში სამი სხვადასხვა ზომის სარკმელია გაჭრილი. ამავე ნაწილში, კედელთან, პირველ სართულზე ჩასასვლელი ხვრელია. სავარაუდოა, რომ აქაური მაცხოვრებელი მესაქონლეობას ეწეოდა და საქონელთან ერთად ერთ სათავსში ბინადრობდა. მეორე სართულზე ცხრა საბმურია, პირველზე ოთხი. პირველი სართული ორნაწილიანი სივრცეა, მათგან ერთი, სიღრმეში მდებარე ნაწილი, გეგმით ხუთკუთხედის ფორმისაა, წინა ნაწილი კი შედარებით ფართოა და ოთკუთხაა. მესამე იარუსი შეიძლება დაიყოს სამ ნაწილად. ყველაზე სამხრეთით განმარტოებით მიუვალი ქვაბია, შემდეგ ხუთი სათავსისაგან შემდგარი გამოქვაბულთა რიგი, ბოლოს ნახევრად ჩამოქცეული ოთხქვაბიანი ნაწილი. ყველაზე საყურადღებოა შუა ნაწილი. სამხრეთიდან მოყოლებული პირველი ქვაბი მართკუთხა დარბაზია. მისი იატაკი მნიშვნელოვნად ამაღლებულია „წინამოსთან“ შედარებით. სამხრეთ-დასავლეთ კედელში ამოკვეთილია საკმაოდ მოზრდილი, სამკუთხა ფორმის ღრმა ნიში. ნიშის ორივე მხარეს მცირე ნიშებია. ჩრდილო-დასავლეთ კედელში ოთხი ნიშია. სამხრეთ-აღმოსავლეთ კედელი საქონლის მისაბმელი იყო. მეორე ქვაბი ოთხკუთხაა. მის სამხრეთ-დასავლეთ კედელში ამოკვეთილია ორი ნიში. ამ ქვაბის ქვემოთ მესამე ქვაბია. ქვაბის სამხრეთ-დასავლეთ კედელში სამი სხვადასხვა ფორმის ნიშია. ჩრდილო-დასავლეთით, იატაკის დონეზე, მოზრდილი სანახია მოწყობილი. აქედანვე შეიძლება მოხვედრა ქვაბში, რომლის სამხრეთ-დასავლეთ კედელში სამი მცირე და ერთი დიდი ზომის ნიშია (უმეტესად მიწითაა დაფარული) ამოკვეთილი. მეოთხე ქვაბის ზემოთ, ორიოდ მეტრზე, გამოკვეთილია ხუთკუთხედის ფორმის მეხუთე ქვაბი.
ლიტერატურა
კატეგორია:ყაზბეგის მუნიციპალიტეტის არქიტექტურული ძეგლები
კატარაქტა
კატარაქტა — თვალის ბროლის შემღვრევა. დაავადება იწვევს მხედველობის თანდათანობით დაქვეითებასმის სრულ დაკარგვამდე (რჩება მხოლოდ სინათლის შეგრძნება).
გამომწვევი მიზეზები
250px|მინი კატარაქტა არსებობს თანდაყოლილი და შეძენილი. თანდაყოლილი კატარაქტის მიზეზია დედის ორსულობის დროს გადატანილი ინფექციური დაავადებები და სამშობიარო ტრავმა. შეძენილი კატარაქტის მიზეზი შეიძლება იყოს: კატარაქტის რისკფაქტორად შეიძლება ჩაითვალოს: მდედრობითი სქესი, თვალის მუქი ფერი, სიმსუქნე, მუქი კანი, ნიკოტინისა და ალკოჰოლის მოხმარება.
კლინიკური სურათი
კატარაქტას აქვს განვითარების რამდენიმე სტადია: საწყისი, მომწიფების, სიმწიფისა და გადამწიფების. კატარაქტაზე ეჭვის მიტანა შესაძლებელია, თუ: კატარაქტა ერთი თვალიდან მეორეზე არ გადადის, მაგრამ ის ფაქტორები, რომლებიც ერთ თვალში მის ჩამოყალიბებას განაპირობებს, თითქმის ყოველთვის იწვევს მეორე თვალის დაზიანებასაც. ასაკობრივი კატარაქტა შეძენილი კატარაქტის ერთ-ერთი ყველაზე ხშირი ფორმაა. ის უმეტესად ორმხრივია, ანუ ორივე თვალზე ვითარდება, თუმცა ხასიათდება პროცესის არაერთდროული დასაწყისითა და განვითარებით თითოეულ თვალზე. დაავადება უმეტესად ვითარდება 50-55 წელს გადაცირებულ პირებში. კატარაქტა სუბიექტურად ვლინდება მაშინ, როცა შემღვრევა ბროლის ცენტრალურ ნაწილს მოიცავს. ერთ-ერთი ნაადრევი სიმპტომია ხანდაზმულ ასაკში ახლომხედველობის განვითარება, რის გამოც პაციენტს აღარ სჭირდება სამუშაოდ ასაკობრივი სათვალე. ასაკობრივი კატარაქტის მწიფე სტადიაზე გუგის პროექციაში ნათლად იკვეთება რუხი ფერის წარმონაქმნი- ეს შემღვრეული ბროლია. ამ დროს ადამიანი კარგავს ფორმულ მხედველობას და შეიგრძნობს მხოლოდ სინათლის მიმართულებას.
დიაგნოსტიკა
კატარაქტის დიაგნოსტიკა რთული არ არის. ის თვალის სტანდარტული ინსტრუმენტული გამოკვლევების შედეგად დგინდება, თუმცა ქირურგიულ ჩარევამდე საჭიროა სხვა დამატებითი გამოკვლევების ჩატარება, რათა თანმხლები დაავადებების არსებობის შემთხვევაში ექიმს ჰქონდეს დაწვრილებითი ინფორმაცია თვალის მდგომარეობის შესახებ.
ოპერაციის შემდეგ
250px|მინი|მარცხნივ|ადამიანის თვალი იმპლანტის ჩადგმის შემდგომ ოპერაციის შემდეგ პაციენტთა უმრავლესობა რამდენიმე საათში ეწერება კლინიკიდან. ოპერაციის შემდგომი პერიოდი ფაკოემულსიფიკაციის მეთოდის გამოყენებით 1-2 დღეს გრძელდება. სწორედ ეს დროა საჭირო მხედველობის მაქსიმალური აღდგენისთვის. მკურნალობა, როგორც წესი, თვალის წვეთების გამოყენებით შემოიფარგლება. ოპერაციის შემდეგ პირველი თვის განმავლობაში პაციენტმა თავი უნდა აარიდოს ზედმეტ ფიზიკურ დატვირთვას და დაიცავს ექიმის რეკომენდაციები, თუმცა მას არ ეკრძალება ნებისმიერი სახის მხედველობითი დატვირთვა (კითხვა, კომპიუტერთან მუშაობა და სხვ.).
პროფილაქტიკა
კატარაქტის პროგრესირების პროფილაქტიკა გულისხმობს ამ დაავადების დროულად გამოვლენას, მართებულ მკურნალობასა და ექიმის მიერ დანიშნულების განუხრელად შესრულებას. საწყის სტადიაზე ინიშნება სპეციალური წვეთები, რომლებიც კატარაქტის მომწიფების პროცესს ანელებს. ეს წვეთები შეიცავს: ვიტამინებს, ფერმენტებს, ამინმჟავებს, მიკროელემენტებს. მათი სისტემატიური მოხმარება აუმჯობესებს ბროლის კვებას და აფერხებს დაავადების სწრაფ პროგრესირებას.
ლიტერატურა
კატეგორია:თვალის დაავადებები
ღვთისმშობლის საკრებულო ეკლესია
ღვთისმშობლის საკრებულო ეკლესია — ქართული მართლმადიდებლური ეკლესია. იდგა ძველი თბილისის ზემო უბანში, ანჩისხატის მახლობლად. ეკლესია 1680 წელს აუგიათ ძველი ეკლესიის ნანგრევებზე; დ. კარიჭაშვილის კატალოგი ეკლესიის აგების თარიღად 1960 წელს ასახელებს: (პ. იოსელიანის მიხედვით, ეს მომხდარა 1775 წელს). 1835 წელს (პ. იოსელიანის მიხედვით - 1840 წელს) ეკლესია შეუკეთებია თავად ფარსანად ციციშვილს. მართალია, ეკლესია აღადგინეს, მაგრამ იქ წირვა-ლოცვა არ სრულდებოდა. ამჟამად ღვთისმშობლის საკრებულო ეკლესია აღარ არსებობს.
ლიტერატურა
კატეგორია:თბილისის ეკლესიები
სუმი იო
სუმი იო (კორ. 조수미; ჩინ. 曺秀美; დ. 22 ნოემბერი, 1962, სეული, კორეის რესპუბლიკა) — კორეელი ოპერის მომღერალი (სოპრანო); გრემის ჯილდოს ლაურეატი (1992). .
ოპერის სცენაზე პირველად სეულში გამოვიდა (სუზანას პარტია ოპერიდან ფიგაროს ქორწინება, მოცარტი). ევროპაში დებიუტი 1986 წელს ჰქონდა, ტრიესტში (ჯილდას პარტია ოპერიდან რიგოლეტო, ვერდი). 1988 წლიდან გამოდის მეტროპოლიტენის ოპერაში, 1989 წლიდან ვენის სახელმწიფო ოპერის თეატრში.
ასევე მღეროდა ზალცბურგის ფესტივალზე, ლა სკალაში, ჩიკაგოს ოპერის თეატრში.
სქოლიო
კატეგორია:დაბადებული 1962 კატეგორია:სამხრეთ კორეელი ქალი მომღერლები კატეგორია:სამხრეთ კორეელი საოპერო მომღერლები კატეგორია:დაბადებული 22 ნოემბერი
ენჯი თომასი
ენჯი თომასი (დ. 20 სექტემბერი, 1988, ჯექსონი, მისისიპი) — ამერიკელი მწერალი. ცნობილია 2017 წელს გამოცემული რომანით ღვარძლი, რომელსაც თესავ. ავტორის მეორე რომანი On the Come Up 2019 წლის 25 თებერვალს გამოიცა.
ადრეული წლები
ენჯი თომასი დაიბადა და გაიზარდა მისისიპის ქალაქ ჯექსონში. ავტორი დღემდე იქ ცხოვრობს.
ავტორი ბავშვობაშივე არაერთი სროლის მოწმე გახდა. იგი იმ სახლთან ახლოს გაიზარდა, სადაც სამოქალაქო უფლებათა აქტივისტი მედგარ ევერსი მოკლეს, ხოლო 6 წლის ასაკში სროლასაც შეესწრო.
მცირე ხნით რეპს სწავლობდა, თუმცა მისი მუსიკალური კარიერა ხანმოკლე აღმოჩნდა. თომასმა სახვითი ხელოვნების ბაკალავრის ხარისხი ბელჰივენის უნივერსიტეტში მოიპოვა. ის პირველი შავკანიანი თინეიჯერი იყო, რომელმაც შემოქმედებით წერაში დიპლომი მიიღო.
ღვარძლი, რომელსაც თესავ
პირველი რომანის შექმნაზე დიდი გავლენა მოახდინა საინფორმაციო ამბებში ოსკარ გრანტის მკვლელობის შესახებ სიუჟეტმა. თავდაპირველად თომასი ფენტეზის ჟანრში წერდა, მაგრამ წარუმატებლად, შემდეგ პროფესორმა ურჩია, რომ მისი გამოცდილება ფურცლებზე გადაეტანა. თომასმა აღნიშნა, რომ მისი შთაგონების წყარო ტუპაკ შაკური იყო. თომასს სურდა, რომ წერისასაც ის ემოციები გამოეწვია, რასაც ის გრძნობდა შაკურის სიმღერების მოსმენისას. წიგნის სათაურიც რეპერის ტატუს აკრონიმია: The Hate U Give – THUG.
სქოლიო
კატეგორია:დაბადებული 1988 კატეგორია:დაბადებული 20 სექტემბერი კატეგორია:XXI საუკუნის ამერიკელი რომანისტები კატეგორია:აფრო-ამერიკელი რომანისტები კატეგორია:ამერიკელი ქალი რომანისტები კატეგორია:XXI საუკუნის ამერიკელი ქალი მწერლები
ალექსანდრე ყაზბეგის ძეგლი
ალექსანდრე ყაზბეგის ძეგლი — მონუმენტური, ხელოვნების ძეგლი. დგას სტეფანწმინდის ცენტრში. გაიხსნა 1960 წელს (ავტორები მოქანდაკე ირაკლი ოჩიაური, არქიტექტორი გიორგი ლეჟავა). ძეგლი ბრინჯაოსია. მარმარილოს კვარცხლბეკზე (სიმაღლე 5 მეტრი) აღამრთულია მწერლის ნაბადწამოსხმული ფიგურა. ძეგლის უკან მოხევეთა ეთნოგრაფიული ყოფის ამსახველი ჰორელიეფური პანოა. კვარცხლბეკს აწერია „ალექსანდრე ყაზბეგი“.
ლიტერატურა
კატეგორია:ყაზბეგის მუნიციპალიტეტის ძეგლები
ტარაკლიის რაიონი
ტარაკლიის რაიონი (raionul Taraclia) — მოლდოვის რესპუბლიკის ადმინისტრაციულ-ტერიტორიული ერთეული. რაიონის ადმინისტრაციული ცენტრია ქალაქი ტარაკლია. რაიონი იკავებს 673.69 კმ² ფართობს. მისი მოსახლეობა შეადგენს 43 154 ადამიანს (2004 წლის აღწერის მონაცემებით). მოსახლეობის სიმჭიდროვე — 64.06 კაცი/კმ²-ზე. რაიონი სულ მოიცავს 27 დასახლებულ პუნქტს, მათგან 1 ქალაქია. რაიონი იყოფა 15 კომუნად, რომლებიც აერთიანებს 26 დასახლებულ პუნქტს.
რესურსები ინტერნეტში
კატეგორია:მოლდოვის რაიონები *
ალტო-პიჩიგუის რაიონი
ალტო-პიჩიგუის რაიონი (Distrito de Alto Pichigua) — რაიონი პერუში, კუსკოს რეგიონის ესპინარის პროვინციაში. მდებარეობს ზღვის დონიდან 4 000 მეტრზე. 2007 წლის მონაცემებით, მოსახლეობა 2 905 ადამიანს შეადგენდა, სიმჭიდროვე 7.7 ადამიანი კმ²-ზე. ფართობი 375.89 კმ²-ია.
ვერნერჟოვიცე
რესურსები ინტერნეტში
კატეგორია:ჩეხეთის სოფლები
ბოლცუნი
ბოლცუნი (Bolţun) — სოფელი მოლდოვაში, ნისპორენის რაიონში. მდებარეობს ზღვის დონიდან 116 მეტრზე. 2004 წლის მონაცემებით, მოსახლეობა 1 062 ადამიანს შეადგენდა.
რესურსები ინტერნეტში
კატეგორია:ნისპორენის რაიონის სოფლები
ისლანდია 2008 წლის ზაფხულის ოლიმპიურ თამაშებზე
ისლანდიამ ზაფხულის ოლიმპიურ თამაშებზე მეთვრამეტედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ მხოლოდ ერთი ვერცხლის მედალი მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:ისლანდია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
საგარეჯოს ღვთისმშობლის მიძინების ტაძარი
საგარეჯოს ღვთისმშობლის მიძინების ტაძარი — არქიტექტურული ძეგლი საგარეჯოში. მდებარეობს ქურდაანთ უბანში, ძველი სასაფლაოს ტერიტორიაზე. აგებულია XIX საუკუნეში და ფუნქციონირებდა 1925 წლამდე. ამის შემდეგ ეკლესია გარკვეული პერიოდის განმავლობაში სხვადასხვა დანიშნულებით გამოიყენებოდა, რის გამოც მნიშვნელოვანი გადაკეთებები განიცადა.
1970-იან წლებში იგი გაარემონტეს. 1990-იანი წლების დასაწყისში აღსდგა ღვთისმსახურება. 2000-იანი წლების დასაწყისში გადახურეს თუნუქის სახურავით. 2015 წელს ეკლესიაში ააგეს ხუთთაღიანი ქვის კანკელი და იატაკზე ბაზალტის ფილები დააგეს.
ეკლესია დარბაზულია. აქვს ნახევარწრიული შვერილი აფსიდი. შენობა ნაგები ყოფილა აგურითა და რიყის ქვით. ცოკოლო დიდი ზომის, რიყის ქვითაა ამოყვანილი. შესასვლელი ორია: სამხრეთიდან და დასავლეთიდან. ორივე კარი გარედან ოდნავ შეისრულია. შიგნით — სწორკუთხა.
ეკლესიის დასავლეთ კედელზე შემორჩენილი იყო სამრეკლოს კვადრატული საფუძველი, რომელზეც 2006 წელს ახალი, ოთხკუთხა სამრეკლო დაუდგამთ.
სუტერა (კომუნა)
სუტერა (კომუნა) (Sutera) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 1639 ადამიანი. ფართობი 35 კმ². სატელეფონო კოდი — 0934, საფოსტო ინდექსი — 93010.
რესურსები ინტერნეტში
კატეგორია:კალტანისეტას პროვინციის კომუნები
უნგრული რაფსოდია №3
უნგრული რაფსოდია №3, S.244/3 — ფერენც ლისტის 19 უნგრული რაფსოდიიდან რიგით მესამე რაფსოდია. ამ ნაწარმოებს, ისევე, როგორც ლისტის სხვა ნაწარმოებებს, ადრეული ვერსია აქვს: ანდანტეს მონაკვეთის მელოდიას ვხვდებით მადიარ დალოკის 21 ნაწარმოების კრებულში (1839-1847), კერძოდ, მეთერთმეტეში. ლისტმა მესამე რაფსოდია 1847 წელს დაწერა და გამოაქვეყნა 1853 წელს.
ნაწარმოების შესრულების ხანგრძლივობა, როგორც წესი, ოთხიდან ხუთი წუთია.
მელოდიების წარმომავლობა
ამ რაფსოდიის პირველი მონაკვეთი არის ნელი უნგრული „ვერბუნკოში“, მაგრამ მეორე მონაკვეთი წარმოშობით რუმინეთიდანაა.
ეს რაფსოდია ლისტის „მადიარ დალოკის“ მეოთხე ტომის მეთერთმეტე ნაწარმოების გადაკეთებული ვერსიაა.
სქოლიო
03 კატეგორია:1847 წლის ნაწარმოებები
მატვეი პლატოვის ძეგლი
მატვეი პლატოვის ძეგლი (Памятник М. И. Платову) — პირველი ძეგლი ნოვოჩერკასკში, როსტოვის ოლქი, რუსეთის ფედერაცია. ძეგლი აღმართულია ქალაქის დამაარსებლის, 1812 წლის სამამულო ომის მონაწილის, კავალერიის გენერალ მატვეი პლატოვის პატივსაცემად.
ისტორია
მატვეი პლატოვის პირველი ძეგლი დადგეს ატამანის 100 წლის იუბილესთან დაკავშირებით, 1853 წლის 9 მაისს, ქალაქ ნოვოჩერკასკში, ნიკოლოზ I-ის მმართველობის პერიოდში. ძეგლის შექმნაზე მუშაობდნენ მოქანდაკე პეტრე კლოდტი და არქიტექტორი ა. ივანოვი. ძეგლი აღმართეს ქალაქის ცენტრში, ატამანის სასახლის წინ ატამანის სკვერში.
ძეგლის შექმნისათვის დაიწყეს შემოწირულობების შეგროვება. ძეგლის შექმნაზე მუშაობდა ცნობილი მოქანდაკეების ჯგუფი. ძეგლი გაიხსნა 1853 წლის 9 მაისს. ამ მოვლენის აღსანიშნავად ქალაქის საკათედრო ტაძარში აღევლინა საზეიმო ლიტურგია.
კვარცხლბეკზე იდგა ატამანი მთელი ტანით და ეცვა გენერლის მუნდირი. მარცხენა ხელში ეჭირა კვერთხი, ხოლო მარჯვენაში - შიშველი ხმალი. კვარცხლბეკზე იყო წარწერა: ძეგლს გარს ერტყა რკინის ღობე.
მატვეი პლატოვის ძეგლის გახსნის ცერემონია შვედმა მხატვარმა კარლ მაზერმა აღბეჭდა თავის ნახატზე „პლატოვის ძეგლის გახსნა“.
70 წლის შემდეგ, 1923 წელს, რსფსრ-ის სახალხო კომისართა საბჭოს 1918 წლის 12 აპრილის დადგენილების შესაბამისად, რადგან ძეგლი დაკავშირებული იყო მეფის ხელისუფლებასთან, იგი კვარცხლბეკიდან ჩამოიღეს და გააგზავნეს დონის კაზაკთა მუზეუმში. 1925 წელს მის კვარცხლბეკზე დადგეს ლენინის ძეგლი.
1988 წლის 18 მარტს რსფსრ-ის მინისტრთა საბჭომ მიიღო გადაწყვეტილება აღედგინათ ძეგლი. ახალი ძეგლის ავტორები იყვნენ ალექსანდრე ტარასენკო და ა. სკნარინი.
1993 წელს მეორედ გახსნეს პლატოვის ძეგლი იმავე ადგილზე და იმავე კვარცხლბეკზე. ძეგლის მეორედ გახსნის თარიღი, 1993 წლის 16 მაისი დონელი კაზაკების ერთ-ერთი მნიშვნელოვანი დღესასწაულია.
სქოლიო
კატეგორია:როსტოვის ოლქის ძეგლები კატეგორია:ნოვოჩერკასკის ძეგლები
ჰლობინეს რაიონი
ჰლობინეს რაიონი (Глобинський район) — რაიონი უკრაინაში, პოლტავის ოლქში. მისი ფართობია 2 500 კმ². 2016 წლის აღწერის მონაცემებით რაიონის მოსახლეობა 43 804 ადამიანს შეადგენდა, ხოლო სიმჭიდროვე 18,7 კაცს კმ²-ზე. ჰლობინეს რაიონის ადმინისტრაციული ცენტრია ქალაქი ჰლობინე.
სქოლიო
კატეგორია:პოლტავის ოლქის რაიონები
ანიტა-გარიბალდი (სანტა-კატარინა)
ანიტა-გარიბალდი (Anita Garibaldi) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 885 მეტრზე. მიეკუთვნება სერანის მეზორეგიონს. შედის ეკონომიკურ-სტატისტიკურ მიკრორეგიონ კამპუს-დი-ლაჟისის შემადგენლობაში.
კიკო კასილია
ფრანსისკო კასილია კორტესი, იგივე კიკო კასილია (Francisco Casilla Cortés; დ. 2 ოქტომბერი, 1986, ალკოვერი, ესპანეთი) — ესპანელი ფეხბურთელი, „ლიდზ იუნაიტედის“ მეკარე. იყო მადრიდის „რეალის“ სათადარიგო მეკარე, მოგებული აქვს სამი ჩემპიონთა ლიგა (2015–16, 2016–17, 2017–18).
ანიტა-გარიბალდი (სანტა-კატარინა)
2010 წლის მონაცემებით, მოსახლეობა 8 623 ადამიანს შეადგენდა, მოსახლეობის სიმჭიდროვე 14.67 კმ²-ზე. ფართობი 587 768 კმ²-ია.
ისლანდია 2012 წლის ზაფხულის ოლიმპიურ თამაშებზე
ისლანდიამ ზაფხულის ოლიმპიურ თამაშებზე მეცხრამეტედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 2012 წლის ზაფხულის ოლიმპიურ თამაშებზე კატეგორია:ისლანდია ზაფხულის ოლიმპიურ თამაშებზე კატეგორია:ევროპის ქვეყნები ზაფხულის ოლიმპიურ თამაშებზე
ანიტა-გარიბალდი (სანტა-კატარინა)
რესურსები ინტერნეტში
კატეგორია:სანტა-კატარინას მუნიციპალიტეტები
კიკო კასილია
რესურსები ინტერნეტში
კატეგორია:დაბადებული 1986 კატეგორია:ესპანელი ფეხბურთელები კატეგორია:კატალონიელი ფეხბურთელები კატეგორია:ესპანიოლის ფეხბურთელები კატეგორია:კადისის ფეხბურთელები კატეგორია:მადრიდის რეალის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:დაბადებული 2 ოქტომბერი კატეგორია:ლიდზ იუნაიტედის ფეხბურთელები
სტეფანწმინდის იოანე ნათლისმცემლის ხატი
სტეფანწმინდის იოანე ნათლისმცემლის ხატი  — საკულტო ძეგლი, მდებარეობს სტეფანწმინდიდან ჩრდილო-დასავლეთით მთაზე. შედგება ორი ნიშისაგან.
ორივე მათგანი სვეტისმაგვარი მასიური ნაგებობაა. პირველი ნიში დასავლეთთაა. ნაგებია ფიქლით. გარედან შელესილია კირით. მთავარი ფასადი ჩრდილო - დასავლეთითაა. რომელშიც მოწყობილია დიდი ოთხკუთხა სასანთლე თახჩა. თახჩის უკანა კედელზე მხედრული წარწერაა ამოკვეთილი (ძნელად იკითხება). ნიშს თავზე ქვის ჯვარი ადგას და მთის ბროლის ქვები აწყვია. იქვე დევს ქვა. მასზე ჯვრის რელიეფური გამოსახულებაა. ნიშის წინ დიდი ბრტყელი ქვაა. ნიშს ირგვლივ ყორის გალავანი აქვს შემოვლებული, რომელსაც შსასვლელი დასავლეთიდან აქვს.
ხატის მეორე ნიშიც კირითაა შელესილი. თავზე ადევს ორი დიდი ქვა. დასავლეთ კედელში მოწყობილია მოგრძო, ოთხკუთხა თახჩა, რომლის თავზე ჯვარია ამოკვეთილი. თახჩის წინ დევს მცენარეული ორნამენტით შემკული ქვა. ნიშს თავზე ადგას ქვის ჯვარი. მის გარშემო დროშებია ჩამაგრებული, ხატი მირიანაშვილების საგვარეულო სალოცავია. ნიშს სახადისაგან ბავშვების მფარველ ხატად თვლიდნენ რეობა იმართება 29 სექტემბერს.
ლიტერატურა
კატეგორია:ყაზბეგის მუნიციპალიტეტის ტაძრები
ტელენეშტის რაიონი
ტელენეშტის რაიონი (raionul Teleneşti) — მოლდოვის რესპუბლიკის ადმინისტრაციულ-ტერიტორიული ერთეული. რაიონის ადმინისტრაციული ცენტრია ქალაქი ტელენეშტი. რაიონი იკავებს 848.62 კმ² ფართობს. მისი მოსახლეობა შეადგენს 70 126 ადამიანს (2004 წლის აღწერის მონაცემებით). მოსახლეობის სიმჭიდროვე — 82.64 კაცი/კმ²-ზე. რაიონი სულ მოიცავს 55 დასახლებულ პუნქტს, მათგან 1 ქალაქია. რაიონი იყოფა 29 კომუნად, რომლებიც აერთიანებს 52 დასახლებულ პუნქტს.
რესურსები ინტერნეტში
კატეგორია:მოლდოვის რაიონები
კოჟუფი
კოჟუფი (Кожуф; Τζένα) — მთა სამხრეთ მაკედონიისა და ნაწილობრივ საბერძნეთის ტერიტორიაზე. გამოირჩევა იმით, რომ წარმოადგენს იმ ბუნებრივ ბარიერს მაკედონიისათვის, რომელიც ამ ქვეყანაზე ხმელთაშუა ზღვის გავლენას ამცირებს. უმაღლესი მწვერვალია ზელენბერგი, ზღვის დონიდან 2 171 მეტრზე.
რესურსები ინტერნეტში
კატეგორია:მაკედონიის მთები კატეგორია:საბერძნეთის მთები
ბრეტულენი
ბრეტულენი (Brătuleni) — სოფელი მოლდოვაში, ნისპორენის რაიონში. მდებარეობს ზღვის დონიდან 72 მეტრზე. 2004 წლის მონაცემებით, მოსახლეობა 1 512 ადამიანს შეადგენდა.
კონდორომის რაიონი
კონდორომის რაიონი (Distrito de Condoroma) — რაიონი პერუში, კუსკოს რეგიონის ესპინარის პროვინციაში. მდებარეობს ზღვის დონიდან 4 737 მეტრზე. 2007 წლის მონაცემებით, მოსახლეობა 1 589 ადამიანს შეადგენდა, სიმჭიდროვე 3.1 ადამიანი კმ²-ზე. ფართობი 513.36 კმ²-ია.
ჩერქეზების გენოციდი
thumb|[[ჩერქეზები|ჩერქეზთა ოსმალეთის იმპერიაში გადასახლების მთავარი მარშრუტები.]] ჩერქეზების გენოციდი — რუსეთის იმპერიის მიერ განხორციელებული ეთნიკური ჩერქეზების წინააღმდეგ ჩადენილი დანაშაული და გენოციდი 1864-1867 წლებში რომლის დროსაც ჩრდილო-დასავლეთ კავკასიის მკვიდრმა მოსახლეობამ, ჩერქეზებმა, იძულებით მიატოვეს საკუთარი სამშობლო და სახლ-კარი.
კონდორომის რაიონი
რესურსები ინტერნეტში
კატეგორია:კუსკოს რეგიონის რაიონები კატეგორია:ესპინარის პროვინციის რაიონები
ბრეტულენი
რესურსები ინტერნეტში
კატეგორია:ნისპორენის რაიონის სოფლები
ჩერქეზების გენოციდი
უცნობია დეპორტირებულთა რიცხვი, თუმცა ზოგიერთი წყაროს მიხედვით იგი შეიძლება რამდენიმე ასეულ ათასსაც კი აღწევდეს. როგორც ჩანს ჩერქეზ ხალხთა დეპორტაცია შემდეგნაირად მიმდინარეობდა. რუს ჯარისკაცთა მიერ გარშემორტყმულ აულებს ჩერქეზები იძულებით ტოვებდნენ და მიემართებოდნენ რუსული პორტებისაკენ, რომლებიც განლაგებული იყო შავი ზღვის ჩრდილო-აღმოსავლეთ სანაპიროებზე. პორტებში მათ ხვდებოდათ თურქული ხომალდები რომლებსაც ოსმალეთის იმპერია უზრუნველყოფდა. ამ ხომალდებით ისინი ტოვებდნენ კავკასიას და მიემართებოდნენ თურქეთის შავიზღვისპირა პორტებში. აშკარაა რომ რუსების მთავარი მიზანი იყო განედენვნა მათთვის არასასურველი კავკასიელი მთიელები თავიანთი მიწებიდან. დაზარალებულთა მხოლოდ მცირე ნაწილმა არჩია გადასახლება თვითონ რუსეთის იმპერიის შიგნით, მის სხვა შორეულ პროვინციებში. ამდაგვარად ჩერქეზი მოსახლეობა იქნა გაფანტული, გადასახლებული და ზოგიერთ შემთხვევაში დახოცილიც კი. დეპორტაციის პროცესის დროს დაღუპულთა რიცხვი უცნობია. ზოგიერთი მათგანი გარდაიცვალა გემების მომლოდინე მასებში გავრცელებული ეპიდემიებისაგან, ზოგიც კი შავ ზღვაზე მომხდარი შტორმების შედეგად ჩაძირულმა გემებმა იმსხვერპლა. რუსეთის იმპერიის მაშინდელი მონაცემების მიხედვით, ომის დროს დაზარალებულთა 90 პროცენტის ემიგრირება მოხდა.
ლიტერატურა
კატეგორია:გენოციდი კატეგორია:ჩერქეზები
ვენეციის კინოფესტივალის ჟიურის სპეციალური პრიზი
ვენეციის კინოფესტივალის ჟიურის სპეციალური პრიზი — ვენეციის კინოფესტივალის ბიენალეს ერთ-ერთი პრემია, რომელიც ნაკლებად პრესტიჟულად ითვლება, ვიდრე მთავარი პრიზი ოქროს ლომი.
რესურსები ინტერნეტში
კატეგორია:ვენეციის კინოფესტივალი
საქართველოს ოკუპირებული ტერიტორიები
საქართველოს ოკუპირებული ტერიტორიები — 2008 წლის რუსეთ-საქართველოს ომის შემდეგ, რუსეთის მიერ ოკუპირებული საქართველოს ტერიტორიები. ეს ტერიტორიები მოიცავს აფხაზეთის ავტონომიური რესპუბლიკისა და საბჭოთა საქართველოს ყოფილ სამხრეთ ოსეთის ავტონომიურ ოლქს (იხ. სამხრეთ ოსეთის დროებითი ადმინისტრაციულ-ტერიტორიული ერთეული), რომელთა სტატუსი საერთაშორისო დავის საგანია.
ავღანეთის ავიაკომპანიების სია
ეს არის იმ ავიაკომპანიების სია რომელთაც აქვთ ავღანეთის ტრანსპორტისა და სამოქალაქო ავიაციის სამინისტროს მიერ გაცემული ავიაგადამყვანის სერტიფიკატი.
საქართველოს ოკუპირებული ტერიტორიები
2008 წლის ომის შემდეგ და აფხაზეთისა და სამხრეთ ოსეთის შემდგომი რუსული ოკუპაციის შემდეგ, რუსეთის მთავრობა გაეროს სხვა ოთხ სახელმწიფოსთან ერთად ამ ტერიტორიებს განიხილავს, როგორც დამოუკიდებელ სუვერენულ სახელმწიფოებად: აფხაზეთის რესპუბლიკა და სამხრეთ ოსეთის რესპუბლიკა. რუსეთის მიერ ოკუპაციამდე, არაღიარებული აფხაზეთის რესპუბლიკა და არაღიარებული სამხრეთ ოსეთის რესპუბლიკა სრულად არ აკონტროლებდა მათ მიერ პრეტენზიის მქონე ტერიტორიებს. რუსეთმა აფხაზეთსა და სამხრეთ ოსეთში განათავსა თავისი სამხედრო ბაზები. ასევე, რუსეთი არ უშვებს ევროკავშირის სადამკვირვებლო მისიას აფხაზეთში და სამხრეთ ოსეთში. გარდა ამისა, რუსეთმა ხელი მოაწერა შეთანხმებებს ორივე ტერიტორიის დე-ფაქტო სამოქალაქო ადმინისტრაციებთან, მათი სამხედრო და ეკონომიკური კუთხით რუსეთში ინტეგრაციაზე. ამასთან ერთად რუსულმა ჯარებმა დაიწყეს დემარკაციის პროცესი (ცნობილი როგორც „ბორდერიზაცია“) საქართველოსა და თვითგამოცხადებულ ტერიტორიებს შორის, აგრეთვე ამ ხაზის ფარგლებს გარეთ.
ავღანეთის ავიაკომპანიების სია
სქოლიო
კატეგორია:ავღანეთის კომპანიები კატეგორია:ავიაკომპანიები
საქართველოს ოკუპირებული ტერიტორიები
ორივე ტერიტორია, როგორც აფხაზეთი, ასევე სამხრეთ ოსეთი საყოველთაოდ არის აღიარებული, როგორც საქართველოს განუყოფელი ნაწილი და ერთად წარმოადგენს საქართველოს საერთაშორისოდ აღიარებული ტერიტორიის 20 პროცენტს. 2008 წელს მიღებული „ოკუპირებული ტერიტორიების შესახებ კანონი“ ითვალისწინებს სისხლის სამართლის დანაშაულს და აწარმოებს სისხლისსამართლებრივ დევნას აფხაზეთსა და სამხრეთ ოსეთში შესვლას რუსეთის ტერიტორიიდან სპეციალური ნებართვის გარეშე. საქართველოს კანონი ასევე იძლევა რაიმე ეკონომიკურ საქმიანობას წარმოებას იქ მხოლოდ საქართველოს კანონმდებლობის შესაბამისად. საქართველო და საერთაშორისო საზოგადოების სხვა წევრები, მათ შორის გაერთიანებული სამეფო, ამერიკის შეერთებული შტატები, კანადა, გერმანია, თურქეთი, იაპონია, ისრაელი, ავსტრალია, ჩინეთი, იტალია, საფრანგეთი, ბრაზილია, უკრაინა, ევროკავშირი, ეუთო და ევროპის საბჭო, ასევე გაერომ ცნო აფხაზეთი და სამხრეთ ოსეთი ოკუპირებულ ტერიტორიებად და დაგმო რუსეთის სამხედრო ყოფნა და ქმედებები ამ ტერიტორიებზე.
ოკუპირებული სოფლების სია
2008 წელს ოსი სეპარატისტებისა და რუსეთის ფედერაციის საოკუპაციო ძალების მიერ ცხინვალის რეგიონში დაკავებული დასახლებული პუნქტების ჩამონათვალი :
ყოფილი ზნაურის რაიონი
1. ავნევი 2. ნული 3. ალიბარი 4. თიღვა 5. შინდარა 6. ნაბაკევი.
ყოფილი ცხინვალის რაიონი
1. ქემერტი 2. კეხვი 3. ძარწემი 4. ქურთა 5. ზემო აჩაბეთი 6. ქვემო აჩაბეთი 7. მამითა 8. ხეითი 9. თამარაშენი 10. ფრისი 11.არგვიცი 12.ბერულა 13.ერედვი 14.ქსუისი 15.ვანათი 16.ჯორჯიანი 17.საცხენეთი 18.ბელოთი 19.დისევი.
ახალგორის მუნიციპალიტეტი
1. დაბა ახალგორი. (ადმინისტრაც. ცენტრი) 2. დოლიანი 3. იკოთი 4.მოსაბრუნი 5.ბაზუანი 6. ახალდაბა 7.ახალსოფელი 8. ახმაჯი 9. ბეჟანაანთკარი 10.გარუბანი 11.ერედა 12.ვაშლოვანი 13.ზემო ბოლი 14.მორბედაანი 15.ქვემო ბოლი 16.ყანჩავეთი 17.გდუ 18.ბოსელთა 19.ზემო ღრუ 20.ციხისოფელი 21.ჭანდარი 22.დორეთკარი 23.გავაზი 24.დოგუზაანი 25.ველისა 26.კარა 27.კუცხოვეთი 28.საბარკლეთი 29.ჩკუნეთი 30.ძანგათი 31.ქვემო ზახორი 32.არმაზი 33.ველურა 34.ზემო ზახორი 35.ზემო ცხილონი 36.ზემო წირი 37.ზემო წოლდა 38.ზემო წუბენი 39.იკეთი 40.ნადაბური 41.უკანწირი 42.ქვემო ცხილონი 43.ქვემო წირი 44.ქვემო წოლდა 45.ქვემო წუბენი 46.ქვითკირი 47.ქულოთი 48.შუა ზახორი 49.შუა წირი 50.შუა წუბენი 51.ჭაჭამური 52.გეზევრეთი 53.კორინთა 54.გუდაწვერი 55.ნახიდი 56.საძეგური პირველი 57.ქვემო ალევი 58.ქურთა 59.ყოჩიანი 60.შუა ალევი 61.წირქოლი 62.ხარკელანი 63.ლარგვისი 64.გარეუთი 65.დაბაკნეთი 66.დადიანეთი 67.ზოდეხი 68.თოხთა 69.მარტიანი 70.მახიარეთი 71.მუჯუხი 72.შველიეთი 73.უკანამხარი 74.უკანუბანი 75.ყველდაბა 76.ჩიტიანი 77.ცხავათი 78.ხარბალი 79.ხრამისწყალი 80.სალბიერი 81.დელკანი 82.ნაგომევი 83.ჩორჩანი 84.ძეგლევი 85.ჯვარისუბანი 86.ბალაანი 87.ელოიანი 88.თინიკაანი 89.მიდელაანი 90.ნავიხევი 91.ოხირი 92.პავლიანი 93.ქარელთკარი 94.ქენქაანი 95.ჩიგოიანი 96.წიფთაური 97.ჭორჭოხი 98.ხოზუეთი 99.გუდითა 100.ზემო ბაგები 101.ზემო ყურე 102.კიტრიული 103.მონასტერი 104.მსხლები 105.ქედიგორა 106.ქვემო ბაგები 107.ცოტაგური 108.კოდიჯვარი 109.მამულაანი 110.ქვემო ღრუ.
ბაჰა ტაჰირი
ბაჰა ტაჰირი (بهاء طاهر‎, დ. 1935, კაირო, ეგვიპტე) — ეგვიპტელი რომანისტი და მოთხრობების ავტორი. წერს არაბულად. 2008 წელს დაჯილდოვდა არაბული ლიტერატურის საერთაშორისო პრემიით.
ბიოგრაფია
ბაჰა ტაჰირი დაიბადა 1935 წელს, კაიროში. დაამთავრა კაიროს უნივერსიტეტი. 1975 წლიდან წერა აუკრძალეს, რის გამოც ეგვიპტე დატოვა და აფრიკისა და აზიის მასშტაბით იმოგზაუროა მთარგმნელად სამუშაოს საშოვნელად. 1980-1990-იან წლებში შვეიცარიაში ცხოვრობდა და გაერთიანებული ერებისთვის მთარგმნელად მუშაობდა. შემდეგ ტაჰირი ეგვიპტეში დაბრუნდა და იქ მოღვაწეობს.
პოლიტიკური ხედვები
ახალგაზრდობაში ავტორი მემარცხენე ფრთის საქმიანობაში იყო ჩართული და გამალ აბდელ ნასერის ეგვიპტის განვითარების პროგრამას უჭერდა მხარს. თვლიდა, რომ ანვარ სადათის მიერ ამ პოლიტიკის უარყოფა ეგვიპტეს განადგურებამდე მიიყვანდა. ის საკუთარ თავს პანარაბისტს უწოდებს, თუმცა აღნიშნავს, რომ დღევანდელ არაბულ რეჟიმებს ბევრ კარგს ვერ ხედავს. ტაჰირის აზრით, დასავლეთელებს არაბი მწერლების შემოქმედებაში ეგზოტიციზმის, გენდერული დისკრიმინაციისა და უმცირესობებს შორის პრობლემების ნახვა სურთ, მაგრამ ის ამ სტერეოტიპებს არ ეთანხმება.
სქოლიო
კატეგორია:ეგვიპტელი რომანისტები კატეგორია:არაბულენოვანი რომანისტები კატეგორია:დაბადებული 1935 კატეგორია:არაბი რომანისტები
დივერგენტი (ფილმი)
ფილმის განვითარება დაიწყო 2011 წლის მარტში, როდესაც Summit Entertainment– მა რომანზე ფილმის გადაღების უფლებები მიიღო დუგლას ვიკთან და ლუსი ფიშერთან საპროდიუსერო კომპანია Red Wagon Entertainment- თან ერთად. ძირითადი გადაღებები დაიწყო 2013 წლის 16 აპრილს და დასრულდა 2013 წლის 16 ივლისს. გადასაღები მოედანი მეტწილად ჩიკაგოში იყო მოწყობილი.
დივერგენტის პრემიერა 2014 წლის 21 მარტს, შეერთებულ შტატებში შედგა. ფილმს კრიტიკოსების მხრიდან არაერთგვაროვანი შეფასება მოჰყვა. ისინი აქებდნენ ფილმის მოქმედებათა თანმიმდევრობას და შესრულებებს (განსაკუთრებით ვუდლის შესრულება). ფილმმა მთელს მსოფლიოში 288 მილიონი აშშ დოლარი გამოიმუშავა, ხოლო მისი ბიუჯეტი 85 მილიონი დოლარი იყო. იგი გამოვიდა DVD-სა და Blu-ray-ზე 2014 წლის 5 აგვისტოს.
წარმოებამდელი პერიოდი
2011 წლის მარტში, Summit Entertainment– მა მიიღო დივერგენტის გადაღების უფლებები დუგლას ვიკთან და ლუსი ფიშერის მწარმოებელ კომპანიასთან Red Wagon Entertainment– თან. ნილ ბურგერი ფილმის რეჟისორად გამოცხადდა 2012 წლის 23 აგვისტოს. ევან დოგერტიმ, რომელიც სცენარის ავტორია ვანესა ტეილორთან ერთად, თქვა: „ფილმის სიმძიმე ძალიან მნიშვნელოვანია, მაგრამ აღსანიშნავია ტრისისა და ფორის სიყვარულის ისტორიაც. ეს არსებითად და განუყოფელად უკავშირდება ტრისის პერსონაჟის მოგზაურობას.” მინი|245x245პქ|ჩიკაგოს ეშმაკის ბორბალი. ადგილი, სადაც ფილმის სცენებია გადაღებული
გადაღებები
გადაღებები დაიწყო ჩიკაგოში 2013 წლის 16 აპრილს და დასრულდა 2013 წლის 16 ივლისს. პრაქტიკულად, ყველა სცენა ჩიკაგოში გადაიღეს. Cinespace Chicago Film Studios- ში ასევე გადაიღეს ზოგიერთი სცენა გადაღებები ასევე შედგა საზღვაო ძალების პიერ ფერის ეშმაკის ბორბალზე. მთელ ტერიტორიას სპეციალურად აბინძურებდნენ და ჟანგს უკეთებდნენ, სხენები რომ მეტად დისტოპიური გამოჩენილიყო. დამატებითი სცენები გადაღებულია 57-ე ქუჩაზე და ელისის გამზირზე ჩიკაგოს უნივერსიტეტის მახლობლად, ფედერალურ ქუჩაზე და მიჩიგანის გამზირზე. სცენები გადაიღეს ჩიკაგოს უნივერსიტეტის ჯოსა და რიკა მანსუეტოს ბიბლიოთეკაშიც.
შემოსავლები
დივერგენტის შემოსავალმა ჩრდილოეთ ამერიკაში 150,9 მილიონი აშშ დოლარი შეადგინა, სხვა ქვეყნებში კი 137,9 მილიონი დოლარი სხვა ქვეყნებში, რამაც მთლიანი შემოსავალი, 288,9 მილიონი აშშ დოლარი განაპირობა. ყველა ხარჯის გაანგარიშებით, Deadline Hollywood-მა დაადგინა, რომ ფილმის მოგებამ 71,77 მილიონი აშშ დოლარი შეადგინა.